OBEC  OBYCE
Obecný úrad, Cintorínska ul. 229, 951 95 OBYCE

Číslo: 97/2014                                                           	 											                    	V Obyciach, dňa: 11. 02. 2014                                                

Vec :
Upovedomenie o začatí konania a nariadenie ústneho pojednávania 

Dňa  10. 02. 2014 bola na Obec Obyce doručená žiadosť Mgr. Simony Danišovej, bytom Tajovského 33, 953 01 Zlaté Moravce vo veci vydania  súhlasu na výrub 10 ks Picea abies (smrek obyčajný) a 1 ks Betula (breza) rastúce na pozemku o parcelnom čísle 540/45, k. ú. Obyce  v zmysle § 47 ods.3  zákona č.543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“).  Vlastníkom predmetného pozemku je žiadateľka Mgr. Simona Danišová, bytom Tajovského 33, 953 01 Zlaté Moravce.

V odôvodnení žiadosti bolo uvedené, že dreviny môžu svojim koreňovým systémom ohroziť prevádzkyschopnosť inžinierskych sietí (voda, plyn, elektrina) na parc. č. 540/45, ako aj statiku budúcej stavby na tejto parcele. Taktiež budú nepriaznivo vplývať na zdravotný stav obyvateľov domu z dôvodu tienenia a bránenia prieniku denného svetla do domu, čo je z hľadiska hygienických podmienok v dome nevyhovujúce. Vzhľadom na vysoký vek drevín sa bude ich zdravotný stav neustále zhoršovať, čo bude mať za následok zhoršenie stability drevín, vplyvom čoho môže dôjsť k ohrozeniu životov obyvateľov domu, ako aj chodcov idúcich po obecnom chodníku a tiež môže dôjsť k poškodeniu majetku. 
     
	V zmysle § 18 ods.1 zákona č.71/1967 Zb. o správnom konaní v znení neskorších zmien a predpisov uvedeným dňom bolo začaté konanie. 	     	

Obec Obyce  ako príslušný orgán štátnej správy v prvom stupni vo veciach  ochrany prírody   podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky a § 64 ods.1 písm. e) zákona  č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“)  podľa § 18 ods.3 zákona č. 71/1967 Zb. o správnom konaní v znení neskorších zmien a predpisov (ďalej len „správny poriadok“) upovedomuje o začatí konania všetkých známych účastníkov konania a  z dôvodu, že  to vyžaduje povaha veci   n a r i a ď u j e  v zmysle § 2l  ods. l správneho poriadku  ústne pojednávanie  s miestnou ohliadkou

na deň 19. februára 2014 (t.j. v stredu) o 16,00 hod.
miesto rokovania: ul. Hlavná, par. č. 540/45, Obyce.
  
     	V  zmysle §  23 ods.  l správneho poriadku, účastníci konania a ich zástupcovia majú právo nazerať do spisov, robiť si z nich výpisy, odpisy a dostať kópie spisov s výnimkou zápisníc o hlasovaní alebo dostať informáciu zo spisov s výnimkou zápisníc o hlasovaní iným spôsobom.

Správny orgán v zmysle § 23 ods. 4 správneho poriadku poskytuje kópie spisov za úhradu materiálnych nákladov spojených so zhotovením kópií, zadovážením nosičov a ich odoslaním.
______________________________________________________________________________
telefón:  037/6332129                             fax:  037/6332791                                      e-mail: obec.obyce@stonline.sk                   
Správny orgán v zmysle § 23 ods.4 správneho poriadku poskytuje kópie spisov za úhradu materiálnych nákladov spojených so zhotovením kópií, zadovážením nosičov a ich odoslaním.

Účastník konania a zúčastnená osoba  má právo   podľa § 33 ods. l správneho poriadku navrhovať dôkazy a ich doplnenie a klásť svedkom a znalcom otázky pri ústnom pojednávaní a miestnej ohliadke.

	Správny orgán je povinný dať účastníkovi konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. 
	
	V zmysle  § l7 ods.1 správneho poriadku sa účastník  konania môže dať zastupovať advokátom alebo iným zástupcom, ktorého si zvolí. 

Ak sa dá účastník konania zastúpiť, v zmysle § 82 ods.5 zákona č.543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“), podpis splnomocniteľa v dohode o plnomocenstve musí byť osvedčený podľa osobitných predpisov .

	Trovy konania,  ktoré vzniknú správnemu orgánu znáša tento orgán. Trovy, ktoré v  konaní vzniknú účastníkovi konania, znáša účastník.

	Upozorňujeme účastníkov konania, že ak sa na ústne konanie nedostavia bez náležitého predchádzajúceho ospravedlnenia, alebo bez dokázateľného vážneho dôvodu, môže im byť uložená poriadková pokuta podľa ustanovenia § 45 ods.1 správneho poriadku do 165,00 eur a to aj opakovane.
     	V zmysle § 59 ods. 1 zákona je vlastník (správca, nájomca) pozemku povinný umožniť zamestnancom  orgánu ochrany prírody a ním poverenej osobe, ktorý sa pri výkone svojej činnosti preukážu služobným preukazom, vstupovať na pozemok s cieľom plniť povinnosti vyplývajúce z tohto zákona.

                                                                                                           Ing. Milan Garaj, PhD.                                                                                                                                            
                                                                                                                   starosta obce

Doručí sa :

1.	žiadateľ – Mgr. Simona Danišová, Tajovského 33, 953 01 Zlaté Moravce
2.	k spisu

______________________________________________________________________________
telefón:  037/6332129                             fax:  037/6332791                                      e-mail: obec.obyce@stonline.sk